# Solarpunk

Solarpunka edo greenpunka, masa-gizartearen kultura-elementuak hartzea proposatzen duen mugimendua da, eliteek bereganatu, eta beraien kontra erabili, dituzten elementu horietaz baliatu eta gizartearen alde erabiltzeko, eta, horrela, gizarte-arazoak konpontzeko proposamena egiten duena. Kontsumismoa mundu berde batean bilkatuz, eta etorkizuneko ikuspegi baikorrak sustatuz egungo ingurumen-arazoak problematizatzen ditu, hala nola klima aldaketa, kutsadura eta desberdintasun sozialak. Solarpunkak arte genero espektro zabala hartzen du bere baitan, hala nola literatura, artea, arkitektura, moda, musika eta jokoak. Solarpunkak energia berriztagarriak eta, oro har, teknologia hartzen ditu gaitzat, gizadiarentzat etorkizun positiboko ikuspegia sortzen saiatzeko; bestalde, hain teknologikoak ez diren bitartekoak ere erabiltzen ditu karbono-emisioak murrizteko, hala nola lorezaintza eta permakultura.

## Historia

2008an agertu ziren Solarpunkari buruzko lehen ideiak. Urte hartan, Republic of the Bees (Erleen Errepublika) izeneko blog batek "From Steampunk to Solarpunk" sarrera argitaratu ziuen. Argitalpenean Solarpunka steampunkean oinarritutako literatura genero gisa kontzeptualizatzen zen.
2009an, Matt Staggsek, fikzio espekulatiboan espezializatzen den publizista literarioak, "GreenPunk Manifestua"aurkeztu zuen.
2012an, lehen solarpunk antologia argitaratu zen, Solarpunk: Histórias ecológicos e fantásticas em um mundo sostenentável, Brasilen, eta haren ingelesezko itzulpena 2018an argitaratu zen.
Solarpunka 2014ko maiatzean hasi zen interes handiagoa sortzen, Miss Olivia Louis bere Tumblreko profilean solarpunken estetika ezartzen hasiz zenean hai zuzne ere. 2014ko irailean Solarpunk: Notes toward a manifesto. Adam Flyn egileak, Miss Olivia Louisen argitalpena inspirazio gisa erabiltzen zuela aipatu zuen.
2019ko urrian kaleratu zen A solarpunk manifesto, "jende askok deskribatutako solarpunk ideien berregokitze sortzailea", Solarpunk komunitateak sinatua.
2020ko azaroan Alessandro Ardovinik eta Simranjit Bisonek gaztelaniaz idatzitako lehen solarpunk liburuan agertzen da A Solarpunk Manifesto, La Rueda: Una novel·la il·lustrada sobre permacultura en clave solarpunk lanean hain zuzen ere.
Steampunkaren eta cyberpunkaren oinordeko zuzena da solarpunka. Steampunkak, distopia erromantikotik, istorio berriak eta egungo elektirizitatearen orden enerigia iturri lurrun-teknologiarekin funtzionatzen duten munduak irudikatzen ditu; solarpunkak, berriz, energia berriztagarriak bistaratzen ditu, hala nola energia-iturri oinarrizkoa. Cyberpunkak, nihilismotik abiatuta, deshumanizazioa eragiten duten teknologiek zehaztutako etorkizunen ikuspegia ematen du. Cyberpunkak eta solarpunkak, egungo kezketatik abiatuta etorkizun posibleak irudikatzen dituzte, baina cyberpunkak gaizki joan daitekeena nabarmentzen duen bitartean, solarpunkak zer hobetu dezakeen irudikatzen du.

### Literatura

Solarpunk fikzioa fikzio espekulatiboan kokatzen den azpigenero bat da eleberriak, ipuinak eta poesia barnebiltzen ditu. Oro har, generoaren alderdi narratiboak etorkizun baikorrak erretratatzeko joera du, gaur egungo arazo ekologikoak hainbat modutan konpontzeko, hala nola klima-aldaketa, kutsadura edo espezieen desagertze masiboaren bidez. Argitalpen ereduari dagokionez, generoa kontakizun multzoen formatuan zabaldu da, hainbat gai jorratzen dituzten bildumekin (herensugeak protagonista dituzten istorio fantastikoetatik hasi eta cyberpunk kutsuko testuetaraino). Hainbat herrialdetan argitaratutako bildumak dauden arren, liburuki gehienak eta generoari buruzko testu akademiko edo dibulgaziozkoak Estatu Batuetatik datoz.
2020an argitaratu zen lehen solarpunk liburua, gaztelaniaz, eta solarpunka eta permakultura lotzen ditu: La Rueda: Una novel·la il·lustrada sobre permacultura en clave solarpunk.

### Estetika

Solarpunk estetikak arrazoi naturalak erabiltzen ditu eta apaindura handikoa da, gaur egungo estetika mainstreamkontra eginez. Art Nouv eta Arts and Crafts mugimenduetatik hartzen du inspirazioa, eskuz egindako lanaren enfasia beretzat hartuz.
Era berean, erromantizismo kutsua ere badu, lur emankorra eta landaredi hostotsua bezalako elementuen erabileran esaterako, historian zehar hainbat erlijioren eskutik ere erabiliak izan direnak, kristauak kasu, eden berri baten irrikan, kasu honetan gure eskuekin eraikia.

### Politika

Solarpunkak ez du ideologia politiko zehatzik, politika aurrefiguratiboa praktikatzen duen arren, honek, mugimendu baten printzipioak bizitza errealeko ekintzak esploratu eta frogatu ahal izateko espazioak sortzen ditu. Solarpunk mugimendua solarpunk sinesmenekin bat etorriz jarduteko motibatuta dago, imajinatzen dugun etorkizun baikorra sortzen laguntzeko. Mugimenduaren solarpunk praktika hainbat modutan gauzatzen da, ekoherrixkak sortzeko lan utopikotik hasi eta ekintza diskretuagoetara, hala nola janaria bera lantzea edo DIYa, betiere gizartea eta natura zainduko dituen bizikidetza lortzeko, produkzio-eredua aldatzeko eta «aurrerapen» terminoa etsitzeko joera erakutsiz.

## Solarpunk mugimendua Euskal Herrian

2020ko pandemiareren baitan Solarpunk mugimenduak lehen adierazpenak izan zituen Euskal Herrian:
* Solarpunk manifestu bat euskarara itzuli zuen Gorka Julio Hurtado ekintzaileak.
* Solarpunk DIN A4an [Ideia deialdia] proposatu zuen Bakalhau kolektiboak Etzi.pm agerkari digitalean.
* Euskal Herria Solarpunk hitzaldi propositiboa egin zuen Beñat Irasuegi Ibarra kooperatibistak Euskarabildua 2021 jardunaldietan.

## Erreferentziak

* 1 2 3 (Ingelesez) Boffa, Adam. (2018-12-12). «At the Very Least We Know the End of the World Will Have a Bright Side» Longreads (Noiz kontsultatua: 2025-02-19).
* ↑ (Ingelesez) Jacobs, Suzanne. (2015-11-10). «This sci-fi enthusiast wants to make "solarpunk" happen» Grist (Noiz kontsultatua: 2025-02-19).
* 1 2 3 4 5 (Ingelesez) Hamilton, Jennifer. (2017-07-19). «Explainer: ‘solarpunk’, or how to be an optimistic radical» The Conversation (Noiz kontsultatua: 2025-02-19).
* 1 2 (Ingelesez) «Positions - Elvia Wilk - Is Ornamenting Solar Panels a Crime?» www.e-flux.com (Noiz kontsultatua: 2025-02-19).
* ↑ (Ingelesez) Davis, Lauren. (2009-08-19). «Could Greenpunk be the New Steampunk?» Gizmodo (Noiz kontsultatua: 2025-02-19).
* ↑ (Ingelesez) Land of Masks and Jewels. «Land of Masks and Jewels - Here’s a thing I’ve had around in my head for a...» Land of Masks and Jewels (Noiz kontsultatua: 2025-02-19).
* ↑ «Solarpunk: Notes toward a manifesto – Project Hieroglyph» hieroglyph.asu.edu (Noiz kontsultatua: 2025-02-19).
* ↑ (Ingelesez) Jacobs, Suzanne. (2015-11-10). «This sci-fi enthusiast wants to make "solarpunk" happen» Grist (Noiz kontsultatua: 2025-02-19).
* ↑ (Gaztelaniaz) A Solarpunk Manifesto (English) – ReDes – Regenerative Design. (Noiz kontsultatua: 2025-02-19).
* 1 2 (Ingelesez) La Rueda. Una novel·la il·lustrada sobre Permacultura en clave Solarpunk – ReDes – Regenerative Design. (Noiz kontsultatua: 2025-02-19).
* ↑ «The New Utopians» The New Republic ISSN 0028-6583. (Noiz kontsultatua: 2025-02-19).
* ↑ Solarpunk Manifestu Bat (Euskera) – ReDes – Regenerative Design. (Noiz kontsultatua: 2021-11-06).
* ↑ etzipm. (2020-04-06). «[Ideia deialdia Solarpunka DIN A4an»] etzi.pm (Noiz kontsultatua: 2021-11-06).
* ↑ «Euskarabildua» www.euskarabildua.eus (Noiz kontsultatua: 2021-11-06).
* ↑ «Beñat Irasuegi - Euskal Herria Solar Punk» Euskarabildua Jardunaldien PeerTube instantzia (Noiz kontsultatua: 2021-12-05).

## Kanpo estekak

* Solarpunk Manifestu Bat - Euskarazko itzulpena: Gorka Julio Hurtado
* Euskal Herria Solar Punk hitzaldia - Beñat Irasuegi Ibarra (Euskarabildua 2021)
* Solarpunk DIN A4 [Ideia deialdia] emaitzen jasoketa: https://etzi.pm/page/1/?s=solarpunk
* Datuak: Q72206346
* Multimedia: Solarpunk / Q72206346